14 Jesu o ne a bua jaana ka tsela e e utlwalang fa a ne a rapela Modimo: “Lefoko la gago ke boammaaruri.” (Joh. 17:17) Mme pele ga Jesu a boela kwa legodimong, o ne a re o tla tlhoma “motlhanka yo o boikanyego le yo o botlhale” gore a neye batho ba gagwe dijo tsa semoya. (Math. 24:45) Le fa baruti ba dikereke ba ipolela gore ba ruta batho Lefoko la Modimo, a ba ile ba dira ka boikanyegi tiro e Mong a ba neileng yone? Nnyaa. Gantsi ba re se Baebele e se buang ke tlhamane. Go na le gore baruti ba otle letsomane la bone ka dijo tsa semoya gore le gomotsege le go itse ka Modimo, ba tsikitla badumedi ditsebe ka go ba ruta dithuto tsa batho. Mo godimo ga moo, ba itlhokomolositse melao ya Modimo ya boitsholo gore ba tshele ka melao e go tweng ke e mesha ya boitsholo.—2 Tim. 4:3, 4.